Oficialusis leidinys L 308 , 21/12/1995 p. 0018 - 0025



Komisijos reglamentas (EB) Nr. 2945/95, 1995 m. gruodžio 20 d. iš dalies keičiantis Reglamentą (EEB) Nr. 2807/83, nustatantį išsamias duomenų apie valstybių narių žuvies sugavimus registravimo taisykles EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1993 m. spalio 12 d. Tarybos reglamentą (EEB) Nr. 2847/93 [1] su pakeitimais, padarytais Tarybos reglamentu (EB) Nr. 2870/95 [2], nustatantį bendrosios žuvininkystės politikos kontrolės sistemą, ypač į jo 19e straipsnio 5 dalį, kadangi laikantis Reglamento (EEB) Nr. 2847/93 19e straipsnio 5 dalies nuostatos, turėtų būti nustatytos žvejybinės pastangos įrašymo į laivo žurnalą išsamios taisyklės, kad galėtų būti įgyvendinta žvejybinės pastangos tvarkymo sistema, nurodyta 1995 m. kovo 27 d. Tarybos reglamentu Nr. 685/95 dėl žvejybinės pastangos, susijusios su tam tikromis Bendrijos žvejybos zonomis ir ištekliais, valdymo [3]; kadangi, jeigu leidimą žvejoti turintis laivas kerta žvejybos rajoną, tačiau rajoną kirsdamas nežvejoja, šias žinias privaloma įrašyti į laivo žurnalą; kadangi, kol nėra užvesto naujo laivo žurnalo; kadangi todėl turėtų būti imamasi veiksmų, kaip laikinosios priemonės, papildant nuostatas dėl nurodytų duomenų įrašymo į naudojamus laivo žurnalus laivų kapitonams, privalantiems įrašyti duomenis apie žvejybinę pastangą nuo 1996 m. sausio l d; kadangi kapitonai radijo pranešimus apie laivo plaukiojimą perduodami kompetentingoms institucijoms privalo naudotis radijo stotimis, įrašytomis į Bendrijos patvirtintų radijo stočių sąrašą; kadangi norint kuo greičiau perduoti kompetentingoms institucijoms, atsakingoms už kontrolę, pranešimus teleksu, faksu, telefonu ar naudojantis radijo stotimis turėtų būti parengtas šių institucijų bei jų teleksų, telefonų ir faksų numerių sąrašas; kadangi šiuo reglamentu nustatytos priemonės atitinka Žuvininkystės ir akvakultūros vadybos komiteto nuomonę, PRIĖMĖ ŠĮ REGLAMENTĄ: 1 straipsnis Komisijos reglamentas (EEB) Nr. 2807/83 [4] pakeičiamas taip: 1. Po 1 straipsnio įterpiamas 1a straipsnis: "1a straipsnis 1. Bendrijos žvejybos laivų, turinčių leidimus žvejoti rajonuose (toliau — žvejybinės pastangos rajonuose), apibrėžtuose Tarybos reglamento (EB) Nr. 685/95 [5] 1 straipsniu, kapitonai, Tarybos reglamento (EEB) Nr. 2847/93 [6] 19e straipsniu nurodytus duomenis į savo laivų žurnalus registruoja laikydamiesi I priede pateikto pavyzdžio. 2. Jeigu Bendrijos žvejybos laivai kerta žvejybinės pastangos rajoną, kuriame laivui žvejoti išduotas leidimas, nežvejodami, šių laivų kapitonai laivo žurnale registruoja įplaukimo ir išplaukimo iš to žvejybos pastangos rajono datą ir laiką. 3. Įrašus privalu rašyti laikantis IVa priedu nustatytų reikalavimų." 2. Po 3 straipsnio įterpiamas šis 3a straipsnis: "3a straipsnis Jeigu, laikydamasis Reglamento (EB) Nr. 2847/93 19c straipsnio nuostatos, žvejybos laivo kapitonas žinias apie žvejybinę pastangą perduoda naudodamasis radiju, duomenys perduodami per vieną iš VIIIa priede nurodytų radijo stočių. 19c straipsnio 1 dalies antroje įtraukoje nurodytų kompetentingų institucijų pavadinimai, adresai ir teleksų, telefonų ir faksų numeriai pateikti VIIIb priede." 3. Šio reglamento I priedas įterpiamas kaip IVa priedas. 4. Šio reglamento II priedas pridedamas kaip VIa priedas. 5. Šio reglamento III priedas pridedamas kaip VIIIa priedas. 6. Šio reglamento IV priedas pridedamas kaip VIIIb priedas. 2 straipsnis Šis reglamentas įsigalioja 1996 m. sausio 1 d. Šis reglamentas privalomas visas ir tiesiogiai taikomas visose valstybėse narėse. Priimta Briuselyje, 1995 m. gruodžio 20 d. Komisijos vardu Emma Bonino Komisijos narė [1] OL L 261, 1993 10 20, p. 1. [2] OL L 301, 1995 12 14, p. 1. [3] OL L 71, 1995 3 31, p. 5. [4] OL L 276, 1983 10 10, p. 1. [5] OL L 71, 1995 3 31, p. 5. [6] OL L 261, 1993 10 20, p. 1. -------------------------------------------------- I PRIEDAS " PRIEDAS IVa PAPILDOMI REIKALAVIMAI LAIVŲ KAPITONAMS REGISTRUOTI DUOMENIMS APIE ŽVEJYBINĘ PASTANGĄ KAIP NURODYTA I PRIEDE 1. PRADINĖS PASTABOS Šie reikalavimai papildo IV priede išdėstytus reikalavimus ir skiriami kapitonams laivų, kurie pagal Bendrijos taisykles privalo daryti įrašus apie žvejybinę pastangą. 2. REIKALAVIMAI DĖL ĮRAŠŲ 2.1. Bendri reikalavimai a) Visus duomenis, būtinus pateikti pagal šio priedo nuostatas, privaloma įrašyti į laivo žurnalą. b) Laikas, nurodytinas kaip pasaulinis laikas (UTC). c) Žvejybinės pastangos rajonas, nurodytinas VIa priede išdėstytais kodais. d) Tikslinės žuvų rūšys nurodytinos naudojant VIa priede išdėstytus kodus. 2.2. Duomenys apie žvejybinę pastangą a) Kertant žvejybinės pastangos rajoną Jeigu turintis leidimą žvejoti laivas įplaukia į žvejybinės pastangos rajoną, tačiau jame nežvejoja, privaloma užpildyti papildomą eilutę. Joje įrašytini šie duomenys: "data; žvejybinės pastangos rajonas; įplaukimo (išplaukimo) iš žvejybinės pastangos rajono datos ir laikas; žodžiai: "Rajono kirtimas"." b) Įplaukimas į žvejybinės pastangos rajoną Jeigu laivas įplaukia į žvejybinės pastangos rajoną, ir tikėtina, kad jame žvejos, privaloma užpildyti papildomą eilutę. Joje įrašytini šie duomenys: "data; žodis "įplaukimas"; žvejybinės pastangos rajonas, įplaukimo į rajoną laikas ir tikslinės žuvų rūšys." c) Išplaukimas iš žvejybinės pastangos rajono - Jeigu laivas išplaukia iš žvejybinės pastangos rajono, kuriame laivas žvejojo ir jeigu jis įplaukia į kitą žvejybinės pastangos rajoną ir tikėtina, kad laivas jame žvejos, privalu užpildyti papildomą eilutę. Joje įrašytini šie duomenys: "data; žodis "įplaukimas"; naujas žvejybinės pastangos rajonas, išplaukimo (įplaukimo) laikas ir tikslinės žuvų rūšys." - Jeigu laivas išplaukia iš žvejybinės pastangos rajono, kuriame žvejojo ir jeigu žvejybinės pastangos rajone laivas nežvejos, privaloma užpildyti papildomą eilutę. Joje įrašytini šie duomenys: "data; žodis "išplaukimas"; žvejybinės pastangos rajonas, išplaukimo laikas ir tikslinės žuvų rūšys." d) Žvejyba rajonų paribyje [1] Jeigu laivas žvejoja rajonų paribyje, privaloma užpildyti papildomą eilutę. Joje įrašytini šie duomenys: "data; žodis "rajonų paribio"; pirmo išplaukimo laikas ir žvejybinės pastangos rajonas, paskutinio įplaukimo laikas ir žvejybinės pastangos rajonas bei tikslinės žuvų rūšys." 2.3. Informacija apie laivo plaukiojimo duomenų perdavimą Jeigu reikalaujama, kad jūros priedugnio rūšių žuvis žvejojantis laivas kompetentingoms institucijoms praneštų apie savo plaukiojimą, ne tik 2.2 skyriaus b, c ir d punktuose nurodytus duomenis, papildomai reikia pateikti šiuos duomenis: - duomenų perdavimo data ir laikas, - geografinė laivo padėtis, - duomenų perdavimo priemonės ir, jeigu taikoma, kokia radijo stotimi naudotasi, ir - kam perduotas pranešimas. 2.4. Duomenys apie žvejybinę pastangą (kai naudojamos statomosios žūklės priemonės) Jeigu laivas žvejoja stacionariomis arba statomomis žūklės priemonėmis, kapitonas užpildo papildomą tai dienai jūroje skirtą eilutę. Į ją įterpiami šie duomenys: "žūklės priemonių naudojimo data ir laikas ir žvejybos pabaigos data bei laikas." " [1] Laivams, plaukiojantiems žvejybinės pastangos rajone, skaičiuojant iš abiejų du žvejybinės pastangos rajonus skiriančios linijos pusių, ne didesniame negu 5 jūrmylės, įrašus apie pirmą įplaukimą ir paskutinį išplaukimą privaloma įrašyti per 24 valandas. -------------------------------------------------- II PRIEDAS " VIa PRIEDAS DUOMENYS APIE ŽVEJYBOS RAJONUS [1] Tikslinių žuvų rūšių grupės | Žvejybinės pastangos rajonai | JŪROS PRIEDUGNIO ŽUVŲ RŪŠYS | Jūros priedugnio rūšių žuvys, išskyrus giliavandenių rūšių žuvis (imperatoriškuosius angelus, ilgauodeges menkes, kardžuvines ir Portugalijos baltaakius ryklius), valgomieji krabai, voriniai krabai ir šukutės | GILIAVANDENIŲ ŽUVŲ RŪŠYS | Giliavandenių rūšių žuvys (imperatoriškieji angelai, ilgauodegės menkės, kardžuvinės, Portugalijos baltaakiai rykliai) | KRABAI | Valgomieji krabai, voriniai krabai | ŠUKUTĖS | Šukutės | PELAGINIŲ ŽUVŲ RŪŠYS | Pelaginių žuvų rūšys, išskyrus: jūrų karšius, ryklius, tunus ir toli migruojančias rūšis | MIGRUOJANČIŲ ŽUVŲ RŪŠYS | Jūrų karšiai, rykliai, tunai ir toli migruojančių žuvų rūšys | TUNAI | Tunai | H: IX, X, CECAF 34.1.1, 34.1.2, 34.2.0 (kiti vandenys čia nepriskiriami) J: VIII c, VIII e, IX (Ispanijos vandenys) [3] K: CECAF 34.1.1 (Ispanijos vandenys) L: CECAF 34.1.2 (Ispanijos vandenys) M: CECAF 34.2.0 (Ispanijos vandenys) N: IX (Portugalijos vandenys) P: X (Portugalijos vandenys) Q: CECAF 34.1.1 (Portugalijos vandenys) R: CECAF 34.1.2 (Portugalijos vandenys) S: CECAF 34.2.0 (Portugalijos vandenys) | " [1] Žvejybos rajonai apibrėžti nurodant žuvų išteklius arba žuvų išteklių grupes, žvejybinės pastangos rajonus ir žūklės priemonę ar priemones, kaip konkrečiai nurodyta Reglamentuose (EB) Nr. 685/95 ir (EEB) Nr. 2027/93. -------------------------------------------------- III PRIEDAS " VIIIa PRIEDAS KOMISIJOS PATVIRTINTOS RADIJO STOTYS Pavadinimas | Radijo šaukinys | Norddeich radijas | DAN | Tarifa | EAC | Chipiona | Finistère | EAF | Coruña | Cabo Peñas | EAS | Machichaco | Dublin | Valentia | EJK | Malin Head | EJM | Boulogne | FFB | Bordeaux–Arcachon | FFC | Saint-Nazaire | FFO | Brest | FFU | Portshead | GKA | GKB | GKC | Wick | GKR | Stonehaven | GND | Cullercoats | GCC | Humber | GKZ | Ilfracombe | GIL | Niton | GNI | Land's End | GLD | Portpatrick | GPK | Hebrides | GHD | Lewis | Skye | Oban | Islay | Clyde | Morcombe Bay | Anglesey | GLV | Cardigan Bay | Celtic | Ilfracombe | GIL | Pendennis | Start Point | Weymouth Bay | Hastings | North Foreland | GNF | Oostende | OST | OSU | " -------------------------------------------------- IV PRIEDAS " VIIIb PRIEDAS UŽ JŪROS VANDENŲ, ESANČIŲ VALSTYBIŲ NARIŲ TERITORINIUOSE ARBA VALSTYBIŲ NARIŲ KONTROLIUOJAMUOSE VANDENYSE, KONTROLĘ ATSAKINGŲ KOMPETENTINGŲ INSTITUCIJŲ PAVADINIMAI, INSTITUCIJŲ ADRESAI IR TELEKSŲ NUMERIAI VOKIETIJA | Bundesanstalt für Landwirtshaft und Ernährung Palmaille 9 D–22767 Hamburg Tel. (040) 38 90 51 80 Faks. (040)38 90 51 60 Teleks. 214 763 BLE D | BELGIJA | Ministerie van Middenstand en Landbouw Dienst Zeevisserij Administratief Centrum Vrijhavenstraat 5 B–8400 Oostende Tel. (32-59) 51 29 94 Faks. (32-59) 51 45 57 Teleks. 81075 DZVOST | DANIJA | Fiskeridirektoratet Stormgade 2 DK–1470 København K Faks. (45) 33 96 39 00 Teleks. FM 16144 DK | PRANCŪZIJA | Cross A Château–La–Garenne F–56410 Étel Teleks. Crossat 950519 | AIRIJA | Naval Supervisory Centre Haulbowline Cork Faks. (353) 021 37 91 08 Telex: Cork 24924 | DIDŽIOJI BRITANIJA | Laivams, žvejojantiems VIII ICES rajone: Ministry of Agriculture, Fisheries and Food Nobel House 17 Smith Square London SWIP 3 JR Faks. (44) 171 990 67 33 73 Teleks. (44) 171 922711 | Laivams, žvejojantiems Vb (EB zonoje) ir VI ICES rajonuose Scottish Office of Agriculture, Environment and Fisheries Department Pentland House 47 Robb's Loan Edinburg EH14 ITW Faks. (44) 131 244 64 71 Teleks. (44) 727 696 | ISPANIJA | Secretario General de Pesca Marítima (Segepesca) c/o Ortega y Gasset, 57 Madrid Teleks. 47457 SGPM E | OLANDIJA | Algemene Inspectiedienst Kloosterraderstraat 25 Postbus 234 NL–6460 AE Kerkrade Faks. (045) 546 10 11 | PORTUGALIJA | Direcção–Geral das Pescas Avenida 24 de Julho no. 80 Lisboa Teleks: 12696 SEPGC P | " --------------------------------------------------